**MOKSLINIŲ TYRIMŲ IR EKSPERIMENTINĖS (SOCIALINĖS, KULTŪRINĖS) PLĖTROS PROGRAMA (Programos apimtis - iki 10 psl.)**

|  |  |
| --- | --- |
| **1. Programos pavadinimas** (iki 100 spaudos ženklų): | Krizių iššūkiai: bendruomeniškumas palyginamuoju požiūriu |
| **Mokslo ir studijų institucija – programos vykdytojas:** pavadinimas, adresas, telefonas, el. paštas, įstaigos kodas, banko rekvizitai | Lietuvos istorijos institutas  Tilto g. 17, LT-01101 Vilnius  8 5 261 44 36  istorija@istorija.lt  111955361  LT027300010002458291  AB Swedbank |
| **Etatai skirti programai** | 6, 5 etatai:   Vyresnysis mokslo darbuotojas 1,0 et.   Vyresnysis mokslo darbuotojas 1,0 et.   Vyresnysis mokslo darbuotojas 1,0 et.  Vyresnysis mokslo darbuotojas 0,5 et.   Mokslo darbuotojas 1,0 et.   Mokslo darbuotojas 1,0 et.  Mokslo darbuotojas 1,0 et. |

|  |
| --- |
| **2. Programos tikslai (tikslas)\***  Programos **tikslas** – **analizuoti krizių,** t. y. karo, migracijos, Covid-19 pandemijos, **poveikį žmonių bendruomeniškumai**.  Antropologiniai ir etnologiniai darbai nagrinės kelius kaip karai, migracija, Covid-19 ar kita pandemija ir besisiejantys kultūros pokyčiai, nerimas bei saugumo paieškos įtakojo žmonių bendruomeniškumą. Karo, migracijos, Covid-19 pandemijos tyrimai tapo karšta akademinės bendruomenės aktualija. Žmonių bendruomeniškumas itin pasikeitė per pandemiją ir prasidėjusį karą Ukrainoje. Giminės, kaimynai, šeimos, diasporos grupės, darbo ar draugystės saitais į bendruomenes suburti žmonės bei individai turėjo prisitaikyti prie naujų bendravimo galimybių. Baimė mirti, užsikrėsti, prarasti artimus ar pragyvenimo šaltinius kėlė iššūkius. Šių krizių iššūkiai bendruomeniškumui siejasi su politinio, ekonominio, kultūrinio bendrabūvio problematika pasaulyje. Kaip krizių iššūkiai paveikė rizikos visuomenės bendruomeniškumą?  Netikėtai užklupusi krizė, būtent Covid-19 pandemija ir prasidėjęs karas Ukrainoje, ne tik iššaukia naujus bendrabūvio būdus, o taip pat skatina žmones kurti naują ar naujai prisiminti Antrojo pasaulinio karo, rezistencinę bei tradicinę kultūrą. Akademinėje mintyje gerai žinoma, jog būtent ekstremaliose modernybės situacijose gali naujai atgimti istoriniai tautos kultūros simboliai (Mary Douglas 1970), naujai vertinami artimi žmonės, bendruomeniškumas (Jeffrey C. Alexander 2010), savi namai ir papročiai (Zygmund Bauman 2017; Andreas Rauh 2017), kurie antropologų teigimu, suteikia žmogui saugumo ir pasitikėjimo. Tad krizių iššūkius žmogaus bendruomeniškumui programa atskleis **lygindama bendruomeniškumo problematiką per krizes XIX**–**XXI a.**  Šios problematikos idėjos ir tikslas glaudžiai siejasi su Lietuvos Respublikos mokslo politikos prioritetais, „Globalios Lietuvos“ strategijomis, kultūros politikos poreikiais ir Covid-19 pandemijos iššūkių valdymu.  Mūsų darbai atskleidė, jog deja, į aktualiausias etnologijos ir antropologijos problemines ar teorines diskusijas dėl žmonių bendrabūvio moderniuose socialiniuose ir kultūriniuose tinkluose, keršto ar tylėjimo, naujo bendrabūvio sampratų, draugų paieškų, bendradarbių, migrantų tinklų (Thomas H. Eriksen 2016; Günther Schlee 2017) bei netikėtų Covid-19 ir karo iššūkių (Arjun Appadurai 2020) dar negalime įsilieti. Tad programa **naujai nukreips tyrimus** į tris pagrindinius laukus. |
| **3. Programos uždaviniai (kokie svarbūs uždaviniai bus išspręsti ?)**  Svarbiausias tyrimų uždavinys planuojamas šis:   * palyginamaisiais tyrimais vertinti karo, migracijos, Covid-19 pandemijos iššūkius bendruomeniškumui. * **Pirmasis tyrimų laukas** tirs bendruomeniškumą kaip šeimos, draugystės, kaimynystės sampratas, socialinę ir kultūrinę raišką krizės situacijose. Bendruomenių ir visuomenių mobilumas individualizuoja šiuos klausimus, aktualizuoja pasirinkimo strategijas ir, atrodytų, paneigia kolektyvinės tapatybės reikšmę. Paradoksalu, bet būtent socialinis mobilumas sureikšmina bendruomeniškumo klausimą ir keičia šeimos, draugystės sampratas. Tyrimai analizuos, kokie buvo krizių iššūkiai šeimos, draugystės, individualių ir kolektyvinių ryšių sampratoms Lietuvoje bei platesnėse erdvėse. * **Antrasis tyrimų laukas** krizių iššūkius žmonių bendruomeniškumui atskleis per valstybės ir tautos santykį. Kyla nauji klausimai dėl sovietmečio prievartinės ir šiuolaikinės migracijos, daugybinės pilietybės atvejų padarinių žmonių bendruomeniškumui, individualiai bei kolektyvinei saviidentifikacijai. Svarbu suprasti, kaip valstybės paribiuose gyvenantys žmonės patiria valstybės pilietybės politikas. Svarbu atskleisti, kaip valstybė įtakojo kito, migranto, tremtinio marginalines sampratas ir įvertinti kaip jas paveikė karas, migracija bei pandemija ne tik Lietuvoje, o plačiau. Programa tirs kaip globalizacijos procesai įtakoja pilietybės ir tautybės, namų, savo kultūros, priklausomybės sampratas bei rizikos visuomenės bendruomeniškumą. * **Trečiasis tyrimų laukas** nagrinės bendruomeniškumą kasdienybėje, kai vis labiau sureikšminama darbinė veikla, institucijų, organizacijų ir darbuotojų santykiai bei tirpsta ribos tarp darbo ir laisvalaikio. Naujai iškyla svarbūs klausimai, kokią vietą žmogaus gyvenime užima bendradarbiai, kokiais kriterijais (amžiaus, lyties, išsilavinimo, tautybės, kūrybinės veiklos ir pan.) formuojasi formalios bei neformalios bendradarbių ir nematerialiojo kultūros paveldo bendruomenės, kaip jos kinta ekstremalių iššūkių kontekste, t.y. kaip individų ryšiai palaikomi karantino laikotarpiu, dirbant nuotoliniu ar įprastu būdu, kaip bendradarbiai reprezentuoja ar „slepia“ savo tautiškumą, kultūrą, dirbdami mono ar polietninėje aplinkoje, kaip karo atgarsiai atsiliepė santykiams tarp bendradarbių. Tyrimai apims iššūkius darbo organizavimui, bendradarbių, draugų, karo pabėgėlių šeimų neformalių santykių palaikymui per Covid-19 pandemiją ir karą Ukrainoje*.* |
| **4. Metodologinis tyrimų pagrindimas (aprašyti metodus);**  Krizių iššūkiai – tai karo, migracijos, pandemijos poveikis žmonių bendruomeniškumui XIX–XXI a.  Bendruomeniškumas (Nigel Rapport 2012; Žilvytis Šaknys 2020) šioje programoje apima individų, giminių, šeimų, kaimynų, bendradarbių, bendraminčių, diasporos, etninių grupių, tautų socialinio ir kultūrinio bendrabūvio ypatumus. Programos *Etniškumo ir nacionalumo pažinimas, 2017–2021* darbai patvirtino hipotezes, jog šiuolaikiniame pasaulyje negalima kalbėti tik apie vieną asmens tapatybę. Tapatybės sampratos interpretuojamos nuo etninės, nacionalinės iki individualaus *keitimosi*. Naujai diskutuojama dėl individualios ir kolektyvinės priklausomybės (Andre Gingrich, Marcus Banks 2006; N. Rapport, Overing 2007: 173; T. Eriksen 2021).  Bendruomeniškumą tirsime „daugiabalsės“ ir „daugiavietės“ etnografijos metodologija bei metodais Lietuvoje, Latvijoje, Lenkijoje, Norvegijoje, Vokietijoje. Vietą suprantame ne tik geografine, o platesniąja prasme kaip tam tikrą vietą politinėse, ekonominėse, religinėse ar socialinėse bei semiotinėse sistemose. Tokių vietų problematikos tyrimai atskleidžia šių vietų bendruomenių ir individų problemas (Merkienė 1994; Eriksen 2001, 2016, 2021), kurios aktualios ne tik Lietuvos mokslui, bet ir plačiau.  Etnografiniai tyrimai, t. y. etnologinių ir antropologinių tyrimų metodologija žvelgti į reiškinius, remiantis „balsais iš apačios“, atskleis individų bei visuomenės bendruomeniškumą. Etnografinių tyrimų rezultatai bus analizuojami iš *emic* ir *etic* perspektyvų. Lauko tyrimų atradimai bus lyginami su tyrimais archyvuose, o taip pat teoriniais diskursais. Realizuosime etnografinius stebėjimus dalyvaujant. Naudosime atviro ir uždaro interviu metodus. Remsimės struktūruotais ir pusiaus struktūruotais klausimynais. Naudosime vizualios etnografijos galimybes. Gilinsimės į etnografinius piešinius, filmus, nuotraukas kaip etnografinį metodą ar tekstą. Tirsime įvairių medijų ir interneto tinklų informaciją. Remsimės medijų duomenimis.  Etnografinius atradimus analizuosime lyginamaisiais antropologiniais, etnologiniais istoriniais teoriniais, kognityviniais ir kultūriniais, folkloristiniais, mitologiniais požiūriais. Lyginsime karo, migracijos, pandemijos ir kitų krizių poveikį bendruomeniškumui. Naudosime etnografinių tyrimų interpretacinę, statistinę analizę. Vertinsime refleksyvumą. Atskleisime industrinės vėlyvojo modernizmo visuomenės rizikos ir netikrumo, saugumo kaip kultūros išlaikymo iššūkius bendruomeniškumui. Sieksime sudominti tarpdalykinę akademinę ir platesnę auditoriją. |
| **5**. **Tyrimų etapai ir jų charakteristika; detalus įgyvendinimo planas, kuriame numatomas skirtų lėšų preliminarus paskirstymas uždaviniams vykdyti**  Tyrimai bus vykdomi penkiais etapais.   1. 2022 m. etnografinių lauko tyrimų programų konceptualizavimas ir parengimas. Lauko tyrimų realizavimas. Etnografiniai tyrimai archyvuose, bibliotekose ir kt. Empirinių duomenų apdorojimas ir konceptualizavimas šiomis individualiomis tyrimų temomis:   *Pandeminė krizė, gydytojas ir bendruomenė;*  *Krizių iššūkiai tapatumams;*  *Šeima, kaimynystė ir bendruomeniškumas. Pokyčiai krizių metu;*  *Krizės, bendruomeniškumas ir mokslo istorija;*  *Draugų socialinių ryšių konstravimo pokyčiai krizių perspektyvoje;*  *Bendradarbių socialinių santykių dinamika pandemijos ir karo grėsmės kontekste;*  *Bendruomenių vizualieji reprezentantai kaip sociokultūrinių ryšių išraiška.*  II. 2023 m. straipsnių rinkinio / studijos preliminariu pavadinimu *Iššūkiai bendruomeniškumui* parengimas. Darbų seka: a) idėjos konceptualizavimas ir turinio derinimas; b) etnografiniai tyrimai; c) tekstų ir įvado parašymas; d) finansavimo paieškos (2024–2025 pagal leidyklos galimybes tekstų koreagavimas, atsižvelgiant į recenzentų pastabas; korektūros; rodyklė).  III. 2024 m. parašyti trečdalį planuojamų individualių ir kolektyvinių knygų tekstų. Tyrimus skelbti moksliniuose bei kituose straipsniuose. Atlikti palyginamuosius etnografinius lauko tyrimus.  IV. 2025 m. mokslinių tyrimų analizė. Parašyti antrąjį trečdalį planuojamų darbų. Svarbiausių mokslinių atradimų ir konceptų pristatymas konferencijoje preliminariu pavadinimu *Gyventi (ne)saugiai: karas, migracija, pandemija*. Perskaityti pranešimus individualių tyrimų tema. Organizuoti mokslines diskusijas, pritraukti besisiejančia problematika besidominčius kolegas iš Lietuvos ir užsienio.  V. 2026 m. individualių monografijos ir studijų tekstų pabaigimas. Rezultatų apibendrinimas moksliniuose straipsniuose ir galutinių išvadų pateikimas.  Tyrimai sieks atskleisti žmonių bendruomeniškumą šiais aspektais 1) krizių antropologiją ir antropologijos istoriją; 2) bendruomenių, priklausomybės, tapatybės / *keitimosi,* galios struktūrų, valstybės politikos, institutų įtakas, 3) *savus / kitus* etninės / nacionalinės kultūros ženklus. |
|  |
| **6. Numatomi rezultatai (nurodyti kokie laukiami rezultatai)**   * straipsnių rinkinys / kolektyvinė studija preliminariu pavadinimu *Iššūkiai bendruomeniškumui*; * Monografija *Tarp Norvegijos ir Lietuvos: lietuviai Norvegijoje,* studija preliminariu pavadinimu *Karo iššūkiai: tremtinių ir pabėgėlių bendruomeniškumas*;studija *Bendruomenių vizualieji reprezentantai kaip sociokultūrinių ryšių išraiška;* po studiją arba kolektyvinę monografiją preliminariu pavadinimu *Punskiečių bendruomeniškumo bruožai krizių perspektyvoje: šeima, kaimynai, bendradarbiai ir draugai*. * 24 moksliniai straipsniai. |
| **7. Rezultatų sklaidos priemonės (rezultatų skelbimas, viešinimas ir populiarinimas)**   * 2022.03.17 programos problematikos ir planų aptarimas moksliniame seminare; * 2022 m. paroda *Etnografinis piešinys: metodas, tekstas, paveikslas*; * 2023 m. mokslinė diskusija / konferencija preliminariu pavadinimu *Krizių iššūkiai: innovatyvūs etnografijos metodai ir teorijos*; * 2025 m. mokslinė konferencija preliminariu pavadinimu *Bendruomeniškumas šiuolaikinėje visuomenėje: ritualiniai metai Europos šalyse*; * 2025–2026 m. mokslinė konferencija preliminariu pavadinimu *Gyventi (ne)saugiai: karas, migracija, pandemija*; * 2026 m. profesoriaus Vacio Miliaus gimimo šimtmečiui skirtas seminaras; * 2026 m. programos baigiamasis mokslinis seminaras; * 2022–2026 m. individualūs mokslininkų pranešimai tarptautinėse ir nacionalinėse Lietuvos bei užsienio konferencijose; * 2022–2026 m. mokslo darbų sklaida seminaruose, viešose paskaitose, medijose ir spaudoje. |

|  |
| --- |
| **8. Programos trukmė.**  Programos pradžia 2022 m. balandis-2026 m. gruodis |
| **9. Programos vadovas** |

Programą vykdančios institucijos vadovas \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Programos vadovas \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Užpildymo data ....................................

A.V.